Ionuț Stroe, președintele PNL Sector 4, a anunțat, joi, că s-a întâlnit cu președinții de asociații de proprietari din sector, împreună cu candidatul liberalilor la Primăria Capitalei, Sebastian Budruja și cu candidații PNL Sector 4 la Consiliul Local și la Consiliul General. Stroe a spus că discuțiile s-au axat pe problemele cu care se confruntă oamenii în acest sector și în Capitală.
Ionuț Stroe, președintele PNL Sector 4, a anunțat, joi, că a avut o întâlnire cu președinți ai asociațiilor de proprietari din acest sector, împreună cu candidatul liberalilor la Primăria Generală, Sebastian Burduja. La discuții au participat și candidații PNL Sector 4 la Consiliul Local și la Consiliul General. Stroe a spus că s-au discutat problemele cu care se confruntă oamenii în acest sector și în Capitală.
„Am avut o discuție foarte bună împreună cu președinții asociațiilor de proprietari din Sectorul 4. Aceștia le-au explicat viitorului primar general, Sebastian Burduja, și candidaților PNL Sector 4 la Consiliul Local și Consiliul General problemele cu care se confruntă în sector și în București”, a scris Ionuț Stroe pe pagina sa Facebook.
Dezbaterile în cadrul întâlnirii liberalilor cu președinții asociațiilor de proprietari au fost legate de problemele locuitorilor din sector în legătură cu parcările, locurile de joacă, reabilitarea termică, diverse autorizații, colectarea selectivă a deșeurilor și, spune Ionuț Stroe, problema cea mai mare, aceea a căldurii și a apei calde.
„A fost o dezbatere foarte utilă, unde au fost ridicate probleme legitime: parcări, spații de joacă, autorizații, colectarea selectivă a deșeurilor, reabilitări termice și, cea mai presantă problemă: cea a căldurii și a apei calde”, scrie liderul PNL Sector 4.
Ionuț Stroe arată că Sebastian Burduja a propus „soluții concrete”, cu „cifre, surse de finanțare, proiecte” și, „cel mai important” cu o „deschidere totală pentru un dialog continuu și constructiv”.
„Doar colaborând cu președinții asociațiilor de proprietari putem fi eficienți în administrarea Bucureștiului, pentru că ei cunosc cel mai bine problemele de la firul ierbii. PNL Sector 4 se angajează să continue seria acestor întâlniri și să fie portavocea lor în Consiliul local, dar și în Consiliul general”, a precizat Ionuț Stroe.